เชอร์ล็อค โฮล์มส์ เกมพญายมเงามรณะ

เชอร์ล็อก โฮล์มส์ เกมพญายมเงามรณะ (Sherlock Holmes: A Game of Shadows) เป็นภาพยนตร์แอ็คชั่นสืบสวนของอังกฤษ-อเมริกา กำกับโดยกาย ริตชี และผลิตโดยโจเอล ซิลเวอร์, ไลโอเนล ไวแกรม, ซูซาน ดาวนีย์ และแดน ลิน ภาพยนตร์ชุดนี้เป็นภาคต่อของ เชอร์ล็อก โฮล์มส์ ดับแผนพิฆาตโลก ซึ่งเป็นภาพยนตร์ ค.ศ. 2009 โดยอิงจากตัวละครในชื่อเดียวกันที่สรรค์สร้างขึ้นโดยเซอร์อาร์เทอร์ โคนัน ดอยล์ เขียนบทโดยคีแรน มัลโรนีย์ กับมิเชล มัลโรนีย์ ส่วนโรเบิร์ต ดาวนีย์ จูเนียร์ และจู๊ด ลอว์ กลับมารับบทของพวกเขาอีกครั้งในบทของเชอร์ล็อก โฮมส์ และนายแพทย์จอห์น วอตสัน ตามลำดับ โดยเป็นคู่หูที่ต้องชิงไหวชิงพริบในการปราบศัตรูที่ร้ายกาจที่สุดของพวกเขานามว่า ศาสตราจารย์เจมส์ มอริอาร์ตี ซึ่งรับบทโดยแจเร็ด แฮร์ริส ภาพยนตร์ชุดนี้ได้รับอิทธิพลมาจากงานประพันธ์ของโคนัน ดอยล์ ที่มีชื่อว่า ปัจฉิมปัญหา (The Final Problem) แต่ก็เป็นเรื่องที่แต่งขึ้นใหม่มากกว่าการดัดแปลงจากของเดิม

**เนื้อเรื่องย่อ**
เชอร์ล็อก โฮมส์ เคยเป็นผู้ได้รับการกล่าวขานว่าเป็นผู้ทรงสติปัญญาที่สุดในวงการ ทว่า ณ บัดนี้ ศาสตราจารย์มอริอาร์ตีได้ปรากฏขึ้นเป็นผู้จอมบงการคนใหม่โดยมีสติปัญญาเทียบเท่ากับเชอร์ล็อก โฮมส์ อีกทั้งมีความชั่วร้ายปราศจากการรู้ผิดชอบชั่วดี เมื่อเหตุการณ์ได้นำพาให้ทั้งคู่ได้มาพบกัน โฮมส์ได้ติดตามเบาะแสไปที่สโมสรใต้ดินอันเป็นที่เขาและไมครอฟต์ โฮมส์ ผู้เป็นพี่ชายได้ร่วมดื่มอวยพรให้แก่นายแพทย์วอตสัน และที่แห่งนี้โฮมส์ก็ได้พบกับซิม ผู้เป็นหมอดูไพ่ยิปซีที่สามารถล่วงรู้ถึงสิ่งต่าง ๆ ได้มากกว่าที่เธอได้บอกไว้ ส่งผลให้เธอตกเป็นเป้าหมายรายต่อไปจากฆาตกร
การสืบสวนสอบสวนครั้งนี้เป็นมหันตภัยครั้งใหญ่ เมื่อวายร้ายรายนี้ได้พาโฮมส์, วอตสัน และซิม ออกจากอังกฤษไปยังฝรั่งเศส, เยอรมนี และสวิตเซอร์แลนด์ ซึ่งเป็นสถานที่ชี้ชะตาแห่งความเป็นความตายครั้งประวัติศาสตร์ของเชอร์ล็อก โฮมส์

**นักแสดงนำ**
 โรเบิร์ต ดาวนีย์ จูเนียร์ รับบทเป็น เชอร์ล็อก โฮมส์- จู๊ด ลอว์ รับบทเป็น นายแพทย์จอห์น วอตสัน- นูมี ราเพซ รับบทเป็น ซิม- แจเร็ด แฮร์ริส รับบทเป็น ศาสตราจารย์มอริอาร์ตี- สตีเฟน ฟราย รับบทเป็น ไมครอฟต์ โฮมส์- ราเชล แม็กอดัมส์ รับบทเป็น ไอรีน แอดเลอร์- พอล แอนเดอร์สัน รับบทเป็น เซแบสเตียน มอรัน

**บ็อกซ์ออฟฟิศ**
เชอร์ล็อก โฮล์มส์ เกมพญายมเงามรณะ ได้ขึ้นอยู่ในอันดับสูงสุดของบ็อกซ์ออฟฟิศสหรัฐและแคนาดา โดยวันเปิดตัวทำรายได้ที่ 14.6 ล้านเหรียญ ซึ่งลดลงจากยอดรวมวันเปิดตัวของภาคแรก (24.6 ล้านเหรียญ) ส่วนในสหราชอาณาจักร เกมพญายมเงามรณะ ประสบความสำเร็จด้วยรายได้ 3.83 ล้านปอนด์ในช่วงระยะเวลา 3 วัน เทียบได้กับ 3.08 ล้านปอนด์ของขอรายได้สองวันแรกของภาคแรก ในช่วงสุดสัปดาห์ที่มีการชะลอตัว ภาพยนตร์ชุดนี้ทำรายได้ 39.6 ล้านเหรียญ เป็นภาพยนตร์อันดับหนึ่งของบ็อกซ์ออฟฟิศ แต่มีรายได้น้อยกว่าการเปิดตัวในช่วงสุดสัปดาห์ของภาคแรก (62.3 ล้านเหรียญ) และภาพยนตร์นี้ ทำรายได้ที่ 14.7 ล้านเหรียญในต่างประเทศ

**ภาคต่อ**
ในเดือนพฤษภาคม ค.ศ. 2018 วอร์เนอร์บราเธอส์ประกาศว่า เชอร์ล็อก โฮล์มส์ 3 จะเขียนบทโดยคริส แบรนคาโต และได้รอเบิร์ต ดาวนีย์ จูเนียร์และจู๊ด ลอว์กลับมารับบทเดิม ในเดือนมีนาคม ค.ศ. 2019 มีการประกาศวันเข้าฉายคือวันที่ 22 ธันวาคม ค.ศ. 2021 ต่อมาในเดือนกรกฎาคม ปีเดียวกัน มีการประกาศว่าเดกซ์เตอร์ เฟลตเชอร์ จะทำหน้าที่ผู้กำกับภาพยนตร์ภาคต่อนี้

**อ้างอิง**

**แหล่งข้อมูลอื่น**
  เว็บไซต์อย่างเป็นทางการ date=2016-03-04  - เชอร์ล็อก โฮล์มส์ เกมพญายมเงามรณะ- Sherlock Holmes: A Game of Shadows- Sherlock Holmes: A Game of Shadows- Sherlock Holmes: A Game of Shadows
หมวดหมู่:ภาพยนตร์ที่ออกฉายในปี พ.ศ. 2554
หมวดหมู่:ภาพยนตร์อังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์เชอร์ล็อก โฮมส์
หมวดหมู่:ภาพยนตร์ที่มีฉากในประเทศอังกฤษ
หมวดหมู่:ภาพยนตร์ที่ถ่ายทำในประเทศฝรั่งเศส
หมวดหมู่:ภาพยนตร์ที่ถ่ายทำในลอนดอน
หมวดหมู่:ภาพยนตร์ที่ถ่ายทำในประเทศสวิตเซอร์แลนด์
หมวดหมู่:ภาพยนตร์ภาคต่อ
หมวดหมู่:ภาพยนตร์โดยวอร์เนอร์บราเธอร์ส